
Άρση της πολιτικής κινητοποίησης που κηρύχθηκε για την αντιμε¬ 
τώπιση της καταστάσεως που δημιουργήθηκε στην Περιφέρεια 

Νομαρχίας Ανατολικής Αττικής . 1 

Άρση της πολιτικής κινητοποίησης που κηρύχθηκε για την αντιμε¬ 
τώπιση της καταστάσεως που δημιουργήθηκε στο Νομό Χανιών 

εξ αιτίας δασικών πυρκαϊών . 2 

Παροχή της εγγύησης του Δημοσίου προς την ΒΑΝΚ ΟΕ ΑΜΕ- 
ΚΙΟΑ ΝΤ & 5.Α. για τη χορήγηση δανείου ποσού δρχ. 3.000 

εκατ. στον ΟΑΣ ... 3 

Εγκατάσταση και χρήση διατάξεων περιορισμού της ταχύτητας σε 
ορισμένες κατηγορίες οχημάτων με κινητήρα στην Κοινότητα, σε 
συμμόρφωση προς τις διατάξεις της οδηγίας 92/6/ΕΟΚ του 

Συμβουλίου, της 10ης Φεβρουάριου 1992 . 4 

Διενέργεια υποχρεωτικού αναδασμού περιοχής περιμέτρου έργου 

Κοινότητας Περιθωρίου Ν. Αιτωλ/νίας . 5 

Αντικατάσταση μελών της Διοικητικής Επιτροπής Στρατιωτικών 
Επιτάξεων Ν. Γρεβενών και παράταση θητείας των μελών της 

για το έτος 1993 . 6 

Καθορισμός αποδέκτη και όροι διάθεσης λυμάτων της «ΦΟΥΤΣΙ- 

ΤΣΟΓΛΟΪ και ΣΙΑ Ο.Ε.» στο Ν. Ημαθίας . 7 

Ανασυγκρότηση Επιτροπής Ρυθμίσεως Φορτοεκφορτωτών Ξηράς 
Νάξου . 8 

ΑΓΟΡΑΝΟΜΙΚΕΣ ΔΙΑΤΑΞΕΙΣ 


Υποχρεωτική παράδοση στον πελάτη λογαριασμών με την αξία που 
πλήρωσε αυτός στον λιανοπωλητή κρεοπώλη, κατά την αγορά 


κρεάτων κ.λπ. 9 

ΥΠΟΥΡΓΙΚΕΣ Α ΠΟ ΦΑΣΕΙΣ & ΕΓΚΡΙΣΕΙΣ 

Αριθ. 41921 (1) 


Άρση της πολιτικής κινητοποίησης που κηρύχθηκε για την αντιμετώ¬ 
πιση της καταστάσεως που δημιουργήθηκε στην Περιφέρεια Νομαρ¬ 
χίας Ανατολικής Αττικής. 

Ο ΠΡΩΘΥΠΟΥΡΓΟΣ 

Έχοντας υπόψη: 

1. Τα άρθρα 22 παρ. 3 και 112 παρ. 1 του Συντάγματος. 

2. Το Ν.Δ. 17/1974 «Περί Πολιτικής Σχεδιάσεως Εκτάκτου Ανά¬ 
γκης» και ιδιαίτερα τα άρθρα 2 (παρ. 5) και 13, 19, 20, 22 και 23 αυ¬ 
τού (Α' 236). 

3. Την υπ’ αριθμ. Υ.1860/6.9.1992 απόφασή μας, με την οποία 
κηρύχθηκε πολιτική κινητοποίηση, για την αντιμετώπιση της καταστά¬ 
σεως που δημιουργήθηκε στη βορειοανατολική Αττική εξ αιτίας της δα¬ 
σικής πυρκαϊάς που άρχισε στις 5.9.1992. 


4. Την Φ.590/40/2877/Σ.600/2.11.1992 πρόταση του Αρχη¬ 

γού ΓΕΕΘΑ για άρση τής ανωτέρω κηρυχθείσης πολιτικής κινητοποίη- 
σης. , ' 

5. Το γεγονός ότι έχουν εκλείψει οι λόγοι που επέβαλαν την ανωτέρω 
κήρυξη της πολιτικής κινητοποίησης, αποφασίζουμε: 

Αίρεται η πολιτική κινητοποίηση, η οποία κηρύχθηκε με την 
Υ.1860/6.9.1992 απόφασή μας και παρέχεται η έγκρισή μας για 
άρση των ληφθέντων μέτρων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 2 Νοεμβρίου 1992 
Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ Κ. ΜΗΤΣΟΤΑΚΗΣ 

-♦- 

Αριθ. 41922 1 (2) 

Άρση της πολιτικής κινητοποίησης που κηρύχθηκε για την αντιμετώ¬ 
πιση της καταστάσεως που δημιουργήθηκε στο Νομό Χανιών εξ αι¬ 
τίας δασικών πυρκαϊών. 

Ο ΠΡΩΘΥΠΟΥΡΓΟΣ 

Έχοντας υπόψη: 

1. Τα άρθρα 22 παρ. 3 και 112 παρ. 1 του Συντάγματος. 

2. Το Ν.Δ. 17/1974 «Περί Πολιτικής Σχεδιάσεως Εκτάκτου Ανά¬ 
γκης» και ιδιαίτερα τα άρθρα 2 (παρ. 5) και 13, 19, 20, 22 και 23 αυ¬ 
τού (Α’ 236). 

3. Την υπ’ αριθμ. Υ. 1917/23.10.1992 απόφασή μας, με την οποία 
κηρύχθηκε πολιτική κινητοποίηση, για την αντιμετώπιση της καταστά¬ 
σεως που δημιουργήθηκε στο Νομό Χανιών εξαιτίας δασικών πυρκα- 
ϊών. 

4. Την 2859/29.10.1992 πρόταση του Αρχηγού ΓΕΕΘΑ για άρση 
της ανωτέρω κηρυχθείσης πολιτικής κινητοποίησης από 
25.10.1992. 

5. Το γεγονός ότι από 25.10.1992 έχουν εκλείψει οι λόγοι που επέ¬ 

βαλαν την ανωτέρω κήρυξη της πολιτικής κινητοποίησης, αποφασί¬ 
ζουμε: , 

Αίρεται η από 25 Οκτωβρίου 1992 πολιτική κινητοποίηση, η οποία 
κηρύχθηκε με την Υ.1917/23.10.1992 απόφασή μας και παρέχεται η 
έγκρισή μας για άρση των ληφθέντων μέτρων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα,· 2 Νοεμβρίου 1992 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ Κ. ΜΗΤΣΟΤΑΚΗΣ 
















6024 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


Αριϋ. 2076163/14780/0025 (3) 

Παροχή της εγγύησης του Δημοσίου προς την ΒΑΝΚ ΟΓ ΑΜΕΚΚΆ 

ΝΤ & 5.Α. για τη χορήγηση δανείου ποσού δρχ. 3.000 εκατ. στον 

ΟΑΣ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/1945 και 9/1967 και του άρθρου 8 
του Ν. 1266/1982. 

2. Την 1633/1989 Πράξη του Διοικητή της Τράπεζας της Ελλά¬ 
δος. 

3. Το από 8.10.1992 έγγραφο της ΒΑΝΚ ΟΕ ΑΜΕΚΚΆ ΝΤ& $Α 
προς του ΟΑΣ στο οποίο αυαφέρεται ότι προτίθεται να χρηματοδοτήσει 
τ )ν ΟΑΣ με ποσό δρχ. 3.000 εκατ. και αναφέρονται επίσης οι βασικοί 
όροι της χρηματοδότησης αυτής. 

4. Την απόφαση του Δ.Σ. του Ο.Α.Σ. αριθμ. 37/20/1992 με την 
οποία εγκρίνεται η σύναψη του ανωτέρω δανείου. 

5. Το αριθμ. 66753/ΔΕΚΟ/2863/1992 έγγραφο του Υπουργείου 
Εθνικής Οικονομίας (ΔΕΚΟ) σύμφωνα με το οποίο το ποσό των 3.000 
εκ. δρχ. που θα δανεισθεί ο ΟΑΣ περιλαμβάνεται στο όριο δανεισμού του 
Οργανισμού για το έτος 1992. 

6. Το υπ’ αριθμ. 39463/3259/1992 έγγραφο του Υπουργείου Με¬ 
ταφορών και Επικοινωνιών, σχετικά με την εν λόγω δανειοδότηση. 

7. Το αριθ. 4030/1992 έγγραφο του Ο.Α.Σ. με το οποίο ζητεί την 
εγγύηση του Ελληνικού Δημοσίου για την ανωτέρω δανειοδότηση. 

8. Την κοινή απόφαση του Πρωθυπουργού και Υπουργού Οικονομι¬ 
κών αριθμ. Υ.1847/1078399/1182/0001/7.8.92 σχετικά με ανά¬ 
θεση αρμοδιοτήτων στους Υφυπουργούς Οικονομικών, αποφασί¬ 
ζουμε: 

Παρέχουμε την ανεπιφύλακτη εγγύηση του Ελληνικού Δημοσίου 
στην ΒΑΝΚ ΟΕ ΑΜΕΗΙ0Α ΝΤ & 8.Α., για τη χορήγηση του δανείου 
προς τον Οργανισμό Αστικών Συγκοινωνιών ποσού τριών δισεκατομμυ¬ 
ρίων δρχ. (3.000.000.000) για τη συμψηφιστική εξόφληση ισόποσου 
δανείου του. 

Το Ελληνικό Δημόσιο, παραιτείται από την εφαρμογή και τις ενστά¬ 
σεις των άρθρων 855 και 867 και διατηρεί τα δικαιώματα και τις εν¬ 
στάσεις που απορρέουν από τά άρθρα 853, 858, 862 και 863 Α.Κ. 

Η χορήγηση και η εξυπηρέτηση του δανείου θα γίνει σύμφωνα με 
τους όρους που αναφέρονται στο από 8.10.1992 έγγραφο της ΒΑΝΚ 
ΟΕ ΑΜΕΚΙ0Α ΝΤ & 5.Α. 

Με την απόφαση αυτή αναλαμβάνουμε την υποχρέωση σε περίπτωση 
καθυστέρησης εξόφλησης ληξιπρόθεσμης δόσης ή μέρους αυτής ενδια¬ 
μέσων τόκων ή τόκων υπερημερίας του δανείου αυτού, να καταβάλουμε 
στο δανειστή μέσα σε δύο (2) μήνες από τη λήξη της εκάστοτε οφειλής 
τα ποσά που προέρχονται από την ανωτέρω αιτία και μετά από προη¬ 
γούμενη βεβαίωση των ποσών αυτών στην αρμόδια ΔΟΥ στο λογ/σμό 
Νο 555 σύμφωνα με τη διάταξη του Π.Δ/τος αριθ. 16/1989 (ΦΕΚ 6/ 
1989 τ.Α') και τις οδηγίες της εγκυκλίου μας αριθ. 98348/2945/ 
1979. 

Η ΒΑΝΚ ΟΕ ΑΜΕΚΙΟΑ ΝΤ & 5.Α. παρακαλείται να μας στείλει 
αντίγραφο της δανειακής σύμβασης που θα υπογράψει με τον ΟΑΣ, πί¬ 
νακα τοκοχρεωλυτικής εξόφλησης του ευ λόγω δανείου και να μας ενη-' 
μερώνει για την πορεία της εξυπηρέτησης του δανείου. 

Ο ΟΑΣ παρακαλείται να φροντίζει για την εμπρόθεσμη εξόφληση του 
εν λόγω δανείου. 

Καθορίζουμε προμήθεια υπέρ του Δημοσίου 1% για την παρεχόμενη 
εγγύησή του, την οποία θα εισπράττει η δανείστρια Τράπεζα και θα την 
αποδίδει στο Δημόσιο, σύμφωνα με τα έγγραφά μας 98346/2944/ 
1979, 98348/2945/1979 και 121545/1786/1976. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 2 Νοεμβρίου 1992 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 


Αριθ. οικ. 39622/3313 (4) 

Εγκατάσταση και χρήση διατάξεων περιορισμού της ταχύτητας σε ορι¬ 
σμένες κατηγορίες οχημάτων με κινητήρα στην Κοινότητα, σε συμ¬ 
μόρφωση προς τις διατάξεις της οδηγίας 92/6/ΕΟΚ του Συμβου¬ 
λίου, της 10ης Φεβρουάριου 1992. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη τις διατάξεις: 

1. Του άρθρου 84 του Κ.Ο.Κ., που κυρώθηκε με το Ν. 614/1977 
(Α'-167) «περί κυρώσεως του κώδικα Οδικής Κυκλοφορίας». 

2. Των άρθρων 1, παρ. 1 και 3 του Ν. 1338/1983 (Α'-34) «Εφαρ¬ 
μογή του Κοινοτικού Δικαίου» όπως τροποποιήθηκε με την παρ. 1 του 
άρθρου 6 του Ν. 1440/1984 (Α'-70) «Συμμετοχή της Ελλάδος στο κε¬ 
φάλαιο, στα αποθεματικά και στις προβλέψεις της Ευρωπαϊκής Τράπε¬ 
ζας Επενδύσεων, στο κεφάλαιο της Ευρωπαϊκής Κοινότητος Άνθρακος 
και Χάλυβος και του Οργανισμού ΕΥΡΑΤΟΜ» και το άρθρο 65 του Ν. 
1892/1990 (Α'-ΙΟΙ). 

3. Του Π.Δ. 431/1983 (Α'-160) «Προσαρμογή της Ελληνικής Νο¬ 
μοθεσίας προς τις διατάξεις της 70/156/ΕθΚ οδηγίας του Συμβου¬ 
λίου των Ευρωπαϊκών Κοινοτήτων της 6ης Φεβρουάριου 1970, περί 
προσεγγίσεως των νομοθεσιών των Κρατών - Μελών που αφορούν στην 
έγκριση των οχημάτων με κινητήρα και των ρυμουλκουμένων τους, 
όπως τροποποιήθηκε με τις διατάξεις του Π.Δ. 395/1991 (Α'-142) σε 
συμμόρφωση με τις οδηγίες 87/358/ΕΟΚ και 87/403/ΕΟΚ του 
Συμβουλίου της 25ης Ιουνίου 1987 των Ευρωπαϊκών Κοινοτήτων. 

4. Την Υ-1687/17.2.1992 Κοινή Απόφαση του Πρωθυπουργού 
και του Υπουργού Εθνικής Οικονομίας «Περί καθορισμού αρμοδιοτή¬ 
των των Υφυπουργών Εθνικής Οικονομίας» (Β'-104), αποφασί¬ 
ζουμε: 

Άρθρο 1 

1. Η απόφαση αυτή αποσκοπεί στη συμμόρφωση της Ελληνικής νο¬ 
μοθεσίας προς τις διατάξεις της οδηγίας 92/6/ΕΟΚ του Συμβουλίου 
των Ευρωπαϊκών Κοινοτήτων, της 10ης Φεβρουάριου 1992, η οποία 
δημοσιεύθηκε στην Ελληνική γλώσσα στην Επίσημη Εφημερίδα των 
Ευρωπαϊκών Κοινοτήτων με αριθμ. Ε 57/27-28, - 2.3.92. 

2. Για τους σκοπούς της παρούσας απόφασης, νοείται ως όχημα με 
κινητήρα κάθε αυτοπροωθούμενο όχημα το οποίο ανήκει σε μία από τις 
ακόλουθες κατηγορίες και το οποίο προορίζεται για οδική κυκλοφορία, 
διαθέτει τέσσερις τουλάχιστον τροχούς και έχει εκ κατασκευής μέγιστη 
ταχύτητα που υπερβαίνει .τα 25 ΚΜ/Η: 

- οχήματα της κατηγορίας Μ3 με μέγιστο βάρος άνω των 10 τό¬ 
νων 

- οχήματα της κατηγορίας Ν3. 

Οι κατηγορίες Μ3 και Ν3 είναι οι οριζόμενες στο παράρτημα 1 του 
Π.Δ. 431/1983 (Α'-160) όπως τροποποιήθηκε με τις διατάξεις του 
Π.Δ. 395/1991 (Ά-142). ' 

Άρθρο 2 

Τα οχήματα με κινητήρα της κατηγορίας Μ3 που αναφέρονται στο 
άρθρο 1 της παρούσας απόφασης τίθενται σε οδική κυκλοφορία, σύμ¬ 
φωνα με το άρθρο 84 του Κώδικα Οδικής Κυκλοφορίας, μόνον εφόσον 
διαθέτουν διάταξη που περιορίζει τη μέγιστη ταχύτητά τους στα 100 
ΚΜ/Η. 

Άρθρο 3 

1. Τα οχήματα με κινητήρα της κατηγορίας Ν3 τίθενται σε οδική κυ¬ 
κλοφορία, σύμφωνα με το άρθρο 84 του Κώδικα Οδικής Κυκλοφορίας, 
μόνον εφόσον διαθέτουν διάταξη που περιορίζει τη μέγιστη ταχύτητά 
τους στα 90 ΚΜ/Η. 

Λαμβάνοντας υπόψη την παραδεκτή, στο παρόν στάδιο τεχνολογικής 
εξέλιξης, τεχνική ανοχή μεταξύ του επιπέδου στο οποίο είναι ρυθμι¬ 
σμένη η διάταξη και της πραγματικής ταχύτητας κυκλοφορίας, η μέγι¬ 
στη ταχύτητα στη διάταξη αυτή θα είναι ρυθμισμένη στα 85 ΚΜ/Η. 

2. Για τα οχήματα που έχουν λάβει άδεια κυκλοφορίας από τις αρμό¬ 
διες υπηρεσίες του Υπουργείου Μεταφορών και Επικοινωνιών και τα 
οποία προορίζονται αποκλειστικά για την κυκλοφορία επικίνδυνων 
εμπορευμάτων μπορεί η μέγιστη ταχύτητα στη διάταξη περιορισμού τα- 

χύτητας να καθορισθεί, με σχετική απόφαση, σε τιμή κατώτερη από τα 

85 ΚΜ/Η. 

Άρθρο 4 

1. Τα άρθρα 2 και 3 εφαρμόζονται σε οχήματα που λαμβάνουν άδεια 
κυκλοφορίας μετά την 1η Ιανουάριου 1994. 

2. Τα άρθρα 2 και 3 εφαρμόζονται επίσης, το αργότερο από την 1η 
Ιανουάριου 1995, σε οχήματα που έχουν λάβει άδεια κυκλοφορίας με¬ 
ταξύ 1ης Ιανουάριου 1988 και 1ης Ιανουάριου 1994. 

Ωστόσο, όταν τα οχήματα αυτά χρησιμοποιούνται αποκλειστικά στις 
εθνικές μεταφορές, τα άρθρα 2 και 3 μπορούν να εφαρμοσθούν το αργό¬ 
τερο από την 1η Ιανουάριου 1996. 

Άρθρο 5 

1. Μέχρι τη θέση σε εφαρμογή κοινοτικών διατάξεων στον τομέα 
αυτό, οι διατάξεις περιορισμού της ταχύτητας που αναφέρονται στα άρ¬ 
θρα 2 και 3 πρέπει να πληρούν τις τεχνικές προδιαγραφές που καθορί¬ 
ζουν οι αρμόδιες υπηρεσίες του Υπουργείου Μεταφορών και Επικοινω¬ 
νιών. 

2. Οι διατάξεις περιορισμού της ταχύτητας εγκαθίστανται από συνερ¬ 
γεία ή οργανισμούς εξουσιοδοτημένους από τις αρμόδιες υπηρεσίες του 
Υπουργείου Μεταφορών και Επικοινωνιών. 

Άρθρο 6 

Τα άρθρα 2 και3 δεν εφαρμόζοντααι στα οχήματα με κινητήρα της 
εθνικής άμυνας, της πολιτικής άμυνας, της πυροσβεστικής και άλλων 
υπηρεσιών επείγουσας ανάγκης, καθώς και των υπηρεσιών που είναι 
υπεύθυνες για την τήρηση της τάξεως. 

Το ίδιο ισχύει για τα οχήματα: 

- που δεν μπορούν εκ κατασκευής, να υπερβούν τις ταχύτητες που 
προβλέπονται στα άρθρα 2 και 3, 

- που χρησιμοποιούνται για επιστημονικές δοκιμές στο δρόμο, 

' - που εξασφαλίζουν την παροχή δημόσιας υπηρεσίας μόνον εντός 
αστικών συγκροητμάτων. 

Άρθρο 7 

Η απόφαση αυτή ισχύει από τη δημοσίευσή της στην Εφημερίδα της 
Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 23 Οκτωβρίου 1992 

ΟΙ ΥΠΟΥΡΓΟΙ 

ΥΦΥΙΤ ΕΘΝΙΚΗΣ ΟΙΚΟΝΟΜΙΑΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΚΩΝ. ΔΟΥΣΗΣ ΝΙΚ. Α. ΓΚΕΛΕΣΤΑΘΗΣ 

-♦- 

Αριθ. 12133 . (5) 

Διενέργεια υποχρεωτικού αναδασμού περιοχής περιμέτρου έργου Κοι¬ 
νότητας Περιθωρίου Ν. Αιτωλ/νίας. 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1. Τις διατάξεις του Ν. 674/1977. 

2. Το αριθμ. 7692/25.7.1990 έγγραφο της ΔΕΒ Ν. Αιτωλ/νίας. 

3. Την αριθμ. 9232/28.9.1990 απόφασή μας. 

4. Τη σχετική εισήγηση της Δ/νσης Γεωργίας, σε συνδυασμό με τη 
μελέτη'κατασκευής και το διάγραμμα γενικής διάταξης των έργων στις 
περιοχές Γαλατά Περιθωρίου, αποφασίζουμε: 

Να γίνει υποχρεωτικός αναδασμός στην περιοχή Κοινότητας Περι¬ 
θωρίου, η οποία περικλείεται από την περίμετρο του αρδευτικού έργου 
Γαλατά και περιλαμβάνει κοινοτικές εκτάσεις Γαλατά και Περιθω¬ 
ρίου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Μεσολόγγι, 8 Οκτωβρίου 1992 

ι . Ο Νομάρχης 

ΝΙΚ. ΣΤΑΜΟΣ 


Αριθ. ί 1 1 11 

Αντικατάσταση μελών της Διοικητικής Επιτροπής Στρατιωτικών Επι¬ 
τάξεων Ν. Γρεβενών και παράταση θητείας των μελών της για το 
έτος 1993. 

Ο ΝΟΜΑΡΧΗΣ ΓΡΕΒΕΝΩΝ 
Έχοντας υπόψη: 

1. Την αριθ. 14067/11.10.1989 απόφασή μας, με την οποία διορί¬ 
στηκαν τα τακτικά και αναπληρωματικά μέλη της Διοικητικής Επιτρο¬ 
πής Στρατιωτικών Επιτάξεων Νομού Γρεβενών, όπως τροποποιήθηκε 
με τις αριθ. 13013/13.9.90, 6895/13.6.91, 12130/11.10.91 και 
10/3.1.1992 όμοιές της. 

2. Το αριθ. Φ851/62/31037/Σ.1844/22.9.1992 έγγραφο του 
Α' Σώματος Στρατού, με το οποίο προτείνονται ως τακτικά μέλη οι: 
Ταγματάρχης Πεζικού Κλάδης Κων/νος του 51 ΣΠ και Λοχαγός Πε¬ 
ζικού Τσουμήτας Βασίλειος του 51 ΣΠ και αναπληρωματικά μέλη οι: 
Ταγματάρχης Πεζικού Καραγιάννης Αλέξανδρος του 51 ΣΠ και Λοχα¬ 
γός Πεζικού Καραΐσκος Παναγιώτης του 51 ΣΠ καθώς και η παρά¬ 
ταση της θητείας των παρόντων στρατιωτικών μελών για το έτος 
1993. 

3. Το αριθ. 223/14.10.1992 έγγραφο του Πρωτοδικείου Γρεβενών 
με το οποίο προτείνεται η Πρωτόδικης Σοφία Δουλκίδου ως αναπληρω¬ 
ματικό μέλος, αποφασίζουμε: 

Α. Διορίζουμε τους: 

α. Ταγματάρχη Πεζικού Κλάδη Κων/νο του 51 ΣΠ και 
β. Λοχαγό Πεζικού Τσουμήτα Βασίλειο του 51 ΣΠ 
ως τακτικά μέλη με αναπληρωματικά τους: 

α. Ταγματάρχη Πεζικού (Καραγιάννη Αλέξανδρο του 51 ΣΠ και 
β. Λοχαγό Πεζικού Καραΐσκο Παναγιώτη του 51 ΣΠ. 

Β. Διορίζουμε την Πρωτόδικη Σοφία Δουλκίδου ως αναπληρωματικό 
μέλος των τακτικών μελών ι (Πρωτοδικών) σύμφωνα με την αριθ. Φ. 
851/40/371372/4.3.80/8-11/1980 Πάγια Διαταγή του Γεν. Επι¬ 
τελείου Στρατού. 

Για τα υπόλοιπα μέλη ισχύει ως έχει η αριθ. 14067/11.10.1989 
απόφασή μας, όπως τροποποιήθηκε με τις αριθ. 13013/13.9.1990, 
6895/13.6.1991, 12130/11.10.1991 και 10/3,1.1992 όμοιές 
της. 

Γ. Παρατείνουμε τη θητεία όλων των μελών της Διοικητικής Επιτρο¬ 
πής Στρατιωτικών Επιτάξεων του Νομού μας και για το έτος 1993. 

Η παρούσα να δημοσιευθεί στην Εφημερίδα της Κυβερνήσεως. 

Γρεβενά, 21 Οκτωβρίου 1992 
Ο Νομάρχης 

ΕΥΑΓΓΕΛΟΣ ΖΑΠΡΙΑΝΟΣ 

—-♦- 

Αριθ. 6938 . ( (7) 

Καθορισμός αποδέκτη και όροι διάθεσης λυμάτων της «ΦΟΥΤΣΙΤΣΟ- 
ΓΛΟΥ και ΣΙΑ Ο.Ε.» στο Ν. Ημαθίας. 

Η ΝΟΜΑΡΧΗΣ ΗΜΑΘΙΑΣ 
Έχοντας υπόψη: 

Τ. Το Ν. 3200/55 «Περί διοικητικής αποκεντρώσεως», 

2. Την ΕΙβ/221 /65 Υγειον. Δ/ξης «Περί διαθέσεως λυμάτων και 
βιομηχανικών αποβλήτων». 

3. Την 41633/84 (ΦΕΚ 291/10.5.84 τ.Β') απόφαση Νομαρχίας 
Ημαθίας «Περί των όρων διάθεσης λυμάτων και βιομηχανικών απο¬ 
βλήτων σε φυσικούς αποδέκτες». 

4. Την αριθμ. 14477/225/87 απόφαση «Περί εξουσιοδότησης για 
έκδοση πράξεων επί αρμοδιοτήτων Νομάρχη». 

5. Την από 14.10.92 αίτηση της «ΦΟΥΤΣΙΤΣΟΓΛΟΥ & ΣΙΑ 

Ο.Ε.». ' 

6. Το από 13.10.92 Πρακτικό της Επιτροπής του αριθμ. 6 της ΕΙβ/ 
221/65 Υγειον. Δ/ξης, αποφασίζουμε: 

Ορίζουμε ότι τα νερά του χειμάρρου (Σκροπ), από το σημείο εκβολής 
των λυμάτων σ’ αυτόν και καθόλο το μήκος του θα χρησιμοποιούνται 
για αλιεία άρδευση και κάθε άλλη χρήση εκτός από ύδρευση και κολύ- 
μπηση. ' 

Επιτρέπουμε τη διάθεση των λυμάτων της βιοτεχνίας κρεατοκατα- 
σκευμάτων «ΦΟΥΤΣΙΤΣΟΓΛΟΥ & ΣΙΑ Ο.Ε.» που βρίσκεται στην πε¬ 
ριοχή Πατρίδα Ημαθίας στον «χείμαρρο Σκροπ κατόπιν αδείας και 

ύσιερα από επεξεργασία, βιολογικού καθαρισμού ώστε να πληρούνται οι 
όροι της αριθμ. 41633/84 απόφασης Ν. Ημαθίας και ειδικότερα: 

' Β.Ο.ϋδ ΜΟ/Ε.40 

Ο.Ο.ϋ ΜΟ/Ε.120 

Αιωρούμενα στερεά ΜΟ/Ε.40 

ΡΗ 6,5 - 8,5 

Κολοβακτηριοειδή ολικά Κ/100 ΜΕ.500 

Κολαβακτηριοειδή κοπρανώδη Κ/100 ΜΙ..100 

Σε περίπτωση υπάρξεως και άλλων πάράμετρων αυτοί θα πληρούν 
τις τιμές που αναφέρονται στην παραπάνω Νομαρχιακή απόφαση. 

Η ανωτέρω βιοτεχνία κρεατοσκευασμάτων υποχρεούται για τη συ¬ 
ντήρηση όλων των έργων και εγκαταστάσεων επεξεργασίας και διάθε¬ 
σης των λυμάτων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Βέροια, 22 Οκτωβρίου 1992 
Με εντολή Νομάρχου 
Ο Προϊστάμενος Υγιεινής 

Ν. ΚΑΣΑΓΙΗΣ 

-♦- 

Αριθ. 529 (8) 

Ανασυγκρότηση Επιτροπής Ρυθμίσεως Φορτοεκφορτωτών Ξηράς 

Νάξου. 

Ο ΕΠΑΡΧΟΣ ΝΑΞΟΥ 
Έχοντας υπόψη τις διατάξεις: 

1. α. Του Ν. 3200/1955 περί διοικητικής αποκέντρωσης όπως τρο¬ 
ποποιήθηκαν και συμπληρώθηκαν με το Ν.Δ. 532/1970. 

β. Του Ν.Δ. 1254/1949 περί φορτοεκφορτωτικής εργασίας Ξηράς. 
γ. Των άρθρων 4,11 του Π.Δ. 369/1989 περί Οργανισμού Υουρ- 
γείου Εργασίας. 

δ. Του Ν. 1232/1982 (ΦΕΚ τ.Α’ 22/25.2.82). 
ε. Της 80168/26.4.82 κοινής απόφασης Υπουργών Προεδρίας Κυ¬ 
βέρνησης και Εργασίας (ΦΕΚ τ.Β’ 217/26.4.82). 

2. Το έγγραφό μας 428/31.7.92 προς το Σύνδεσμο Φορτοεκφορτω¬ 
τών Ξηράς Νάξου και προς τον Εμποροεπαγγελματικό Σύλλογο για την 
Ε.Ρ.Φ.Ξ. Νάξου και για τη Διοικούσα Επιτροπή του ΚΑΦ ξηράς Νά¬ 
ξου. 

3. Το γεγονός ότι δε λειτουργεί κομιστική Υπηρεσία στο Τελωνείο 
Νάξου. 

4. Τις προτάσεις που μας έγιναν. 

5. Τον κανονισμό Λειτουργίας του ΚΑΦ Ξηράς Νάξου (ΦΕΚ τ.Β’ 
112/14.4.61), αποφασίζουμε: 

Ανασυγκροτούμε την Επιτροπή Ρυθμίσεως Φορτοεκφορτωτών Ξη¬ 
ράς Νάξου ως ακολούθως: 

1. Ψαρρά Αντώνη ως Πρόεδρο της Επιτροπής με αναπληρωτή τον 
Χουζούρη Νικόλαο, υπάλληλο του Γραφείου Εμπορίου Νάξου. 

2. Μαστρογιαννόπουλο Γιώργο ως μέλος εκπρόσωπο εργοδοτών με 
αναπληρωτή τον Παγώνη Κωνσταντίνο. 

3. Βλαχάκη Θεόδωρο ως μέλος εκπρόσωπο εργαζομένων με ανα¬ 
πληρωτή τον Σέργη Γεώργιο. 

4. Γραμματέα της Επιτροπής ορίζουμε την Κοντοπούλου Μαρία με 
αναπληρωτή τον Προμπονά Βασίλειο, υπάλληλο της Ν.Ε.Λ.Ε. Νάξου. 

Η θητεία της προαναφερόμενης Επιτροπής είναι δύο έτη. 

Η απόφαση αυτή, που ισχύει από την κοινοποίησή της (άρθ. 37 του 
Ν. 3200/1955) να δημοσιευθεί στην Εφημερίδα της Κυβερνήσεως. 

Νάξος, 18 Σεπτεμβρίου 1992 
Ο Έπαρχος 

ΣΤΑΥΡΟΣ ΓΕΩΡΓΟΠΟΥΛΟΣ 

- ♦ - 

ΑΓΟΡΑΝΟΜΙΚΕΣΔΙΑΤΑΞΕΙΣ 

Αριθ. 12-8028 (9) 

ΤΓΟΡΑΝΟΜ1ΚΗ ΔΙΑΤΑΞΗ ΑΡΙΘΜ. 21 
Υγ.' ι . .ωτική παράδοση στον πελάτη λογαριασμών με την αξία που 


πλήρωσε αυτός στον λιανοπωλητή κρεοπώλη, κατά την αγορά κρεά¬ 
των κ.λπ. 

α ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Το Ν. 1558/85 «Κυβέρνηση - Κυβερνητικά Όργανα». 

2. Το Π.Δ. 397/88 «Οργανισμός του Υπουργείου Εμπορίου» όπως 
τροποποιήθηκε και ισχύει. 

3. Το Ν.Δ. 136/46 «Περί Αγορανομικού Κώδικος» όπως τροποποι¬ 
ήθηκε και ισχύει. 

4. Την Α.Δ. 14/89 «Κωδικοποίηση Αγορανομικών Διατάξεων, που 
εκδόθηκαν μέχρι 16.2.89 όπως τροποποιήθηκε και ισχύει. 

5. Την κοινή απόφαση Υ1854/26.8.92 των Πρωθυπουργού και 
Υπουργού Εμπορίου, σχετικά με ανάθεση αρμοδιοτήτων στον Υφυ¬ 
πουργό Εμπορίου. 

6. Το υπ’ αριθμ. 1069554/593/0015/4.8.92 έγγραφο του 
Υπουργείου Οικονομικών «Περί φορολογικών στοιχείων, εκδιδομένων 
από κρεοπωλεία λιανικής πώλησης, (ταμειακές μηχανές, αποδείξεις 
λιανικής πώλησης κ.λπ.). 

7. Το γεγονός ότι, μέσω των κειμένων διατάξεων του ΥΠ.ΟΙΚ. περί 
υποχρεωτικής τήρησης φορολογικών μηχανών ή αποδείξεων λιανικής 
πώλησης και σε συνδυασμό με την αγορανομική υποχρέωση τήρησης 
πινακίδων ή τιμοκαταλόγων από κρεοπωλεία που αναγράφουν το είδος 
κρέατος, την προέλευση και την τιμή διάθεσης τούτου, διασφαλίζονται 
τα συμφέροντα των καταναλωτών. 

8. Την ανάγκη τροποποίησης του άρθρου 257 του Α.Δ. 14/89, 
ώστε να αρθεί το υποχρεωτικό αναγραφής στο περιτύλιγμα κρεάτων του 
βάρους και αξίας του είδους, μέτρο που, αν και θεσπίστηκε προ μακρού 
χρόνου και σε διαφορετικές συνθήκες της.αγοράς, σήμερα, υπό το πρί¬ 
σμα απελευθερωμένης και ανταγωνιστικής αγοράς, δεν εξυπηρετεί 
πλέον τους λόγους για τους οποίους λήφθηκε, λαμβανομένου μάλιστα 
υπ’ όψη ότι το μέτρο αυτό ίσχυε μόνο για τους κρεοπώλες και όχι για 
άλλους επαγγελματικούς φορείς, αποφασίζουμε: 

Άρθρο 1 

Το άρθρο 257 του Κεφαλαίου 12 της Κωδικοποιημένης Αγορανομι- 
κής Διάταξης 14/89, αντικαθίσταται ως εξής: 

«Άρθρο 257 

Υποχρεωτική παράδοση στους πελάτες λογαριασμού πληρωμής τους 
για αγορές κρεάτων - Μη περιτύλιξη κρεάτων, με διαφορετικές τιμές, 
στο ίδιο πακέτο. 

1. Οι λιανοπωλητές κρεάτων, κιμάδων, πουλερικών και βρωσίμων 
παραπροϊόντων - υποπροϊόντων σφαγίων, εφ’ όσον τηρούν το σύστημά 
της, δια μηχανικών μέσων (ταμειακών μηχανών ή αριθμομηχανών), 
έκδοσης λογαριασμών πελατείας τους ή εκδίδουν δελτία ή αποδείξεις 
λιανικής πώλησης υποχρεούνται όπως παραδίδουν στους πελάτες τους 
τα αποκόμματα λογαριασμών των ανωτέρω μηχανικών μέσων ή τα 
δελτία (ή αποδείξεις) λιανικής πώλησης, μέσω των οποίων πιστοποιεί¬ 
ται η αξία που πλήρωσε ο πελάτης στο κρεοπωλείο, για την αγορά των 
παραπάνω ειδών. 

2. Απαγορεύεται στους παραπάνω λιανοπωλητές να περικλείουν στο 
ίδιο πακέτο τα είδη (ή τμήματα ή τεμάχια) της παραγράφου 1 του παρό¬ 
ντος άρθρου, είτε αυτά είναι της ίδιας ή όχι μορφής, είτε είνα όμοια ή 
ανόμοια μεταξύ τους είτε είναι της αυτής ή όχι προέλευσης, εφ’ όσον με 
βάση τις πινακίδες, τιμοκαταλόγους κ.λπ. πωλούνται σε διαφορετικές 
τιμές ανά χιλ/μο ή και τεμάχιο». 

Άρθρο 2 

1. Οι παραβάτες της παρούσας, που ισχύει σε όλη τη χώρα από την 
επομένη της ανακοίνωσής της στον ημερήσιο τύπο, διώκονται και τιμω¬ 
ρούνται σύμφωνα με τον ισχύοντα Αγορανομικό Κώδικα. 

2. Να δημοσιευθεί στην Εφημερίδα της Κυβερνήσεως και να ανακοι¬ 
νωθεί στον ημερήσιο τύπο. 

Αθήνα, 23 Οκτωβρίου 1992 

Ο ΥΦΥΠΟΥΡΓΟΣ 

ΒΑΣ. ΜΑΝΤΖΩΡΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








